**Szerb Országos Önkormányzat Közgyűlése**

Budapest, Tárgy: Tájékoztatás a Szegedi Szerb Oktatási Központ

Falk Miksa u. 3. tárgyában

1055 Készítette: dr. Gergev Adrienn hivatalvezető

**Tisztelt Közgyűlés!**

A nemzetiségek jogairól szóló 2011. évi CLXXIX. törvény („Njtv.”) 24. §-ának (1) bekezdése értelmében: „A nemzetiségi önkormányzat köznevelési intézményt, illetve szakképző intézményt alapíthat és tarthat fenn.”

A Szerb Országos Önkormányzat Közgyűlése 2022. május 20-án megtartott rendes közgyűlésen kifejezte azon szándékát, hogy a nemzetiségek jogairól szóló 2011. évi CLXXIX. törvény 24. § (1) bekezdésében meghatározott intézmény alapítási jogkörében 2023. szeptember havának 01. napjától megalapítja a Szegedi Szerb Oktatási Központot, és ezzel egyidejűleg meghozta az alábbi határozatát:

**86/2022. (2022.V. 20.) SZOÖ KGY számú határozat:**

**„A Szerb Országos Önkormányzat Közgyűlése kötelezi a Szerb Pedagógiai és Módszertani Központ vezetőjét, hogy legkésőbb 2022. november havának 15. napjáig konkrét adatokkal alátámasztva dolgozza ki a középtávú szerb köznevelési koncepciót és annak részeként a Szegedi Szerb Köznevelési Központ megvalósításához szükséges szakmai feltételeket a már hivatkozott törvényi előírások mellett különösen a nemzetiség óvodai nevelésének irányelve és a nemzetiség iskolai oktatásának irányelve kiadásáról szóló 17/2013. (III. 1.) EMMI rendelet és a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglalt szabályok alkalmazásával, és azt legkésőbb a novemberi közgyűlésig terjessze a Szerb Országos Önkormányzat Közgyűlése elé.”**

A Szerb Pedagógiai és Módszertani Központ 2022. november 15-én megküldte a fenti koncepciót tartalmazó tanulmányt, melyet jelen tájékoztatás mellékleteként megküldtünk.

Kérjük a Tisztelt Közgyűlést, hogy a mellékelten megküldött tanulmányban foglaltakat vitassa meg, illetve véleményezze.

Budapest, 2022. november 16.

Tisztelettel

Szutor Lászlóné sk

elnök