**Szerb Országos Önkormányzat**

**Közgyűlése**

Budapest Tárgy: Intézményi gyermekétkeztetés ellátás

Falk Miksa u. 3. feladatának visszaadása Battonya Város Önkormányzata részére

Előterjesztő: Szutor Lászlóné elnök

Előterjesztést készítette: Ötvösné Oláh Szilvia gazdasági vezető, Dr. Nemes Dénes ügyvéd

Véleményező bizottság: Pénzügyi Bizottság, Oktatási Bizottság

Tisztelt Közgyűlés!

A Battonyai Két Tanítási Nyelvű Szerb Általános Iskola és Óvoda 2011. július 1-el került a Szerb Országos Önkormányzat fenntartása alá, a Szerb Országos Önkormányzat és Battonya Város Önkormányzata között 2011. március 29-én kötött megállapodás alapján.

A megállapodás V.5 pontja szerint „A Szerződő Felek megállapodnak abban, hogy Átadó a gyermekétkeztetést a jelenlegi feltételekkel, illetőleg saját közoktatási intézményeivel azonos módon biztosítja azzal, hogy annak költségeit (nyersanyagnorma + rezsi) Átvevő az Átadónak számla ellenében megtéríti.” A gyermekétkeztetést az átvétel óta folyamatosan Battonya Város Önkormányzata Városellátó Szervezete biztosítja az iskola és az óvoda számára megfelelő mennyiségben, minőségben és változatossággal.

Magyarország 2023. évi központi költségvetéséről szóló 2022. évi XXV. törvény 2. melléklete határozza meg a települési önkormányzatok általános működésének és ágazati feladatainak támogatásait, melyben az 1.4. jogcím a települési önkormányzatok gyermekétkeztetési feladatainak támogatásáról, ezen belül pedig az 1.4.1 jogcím az intézményi gyermekétkeztetés támogatásáról szól.

Az 1.4.1 jogcímhez kétféle támogatási forma tartozik:

* 1.4.1.1. Intézményi gyermekétkeztetés - bértámogatás jogcím, ahol az étkezők éves átlaglétszáma alapján igényelhető támogatás – *ezt a támogatást a Szerb Országos Önkormányzat is meg tudja és meg is szokta igényelni*.

##### 1.4.1.2. Intézményi gyermekétkeztetés - üzemeltetési támogatás jogcím, ahol a központi költségvetés támogatást biztosít az önkormányzatoknak az általuk biztosított intézményi gyermekétkeztetési feladattal összefüggésben felmerülő nyersanyag- és dologi kiadásokhoz a személyi térítési díjból származó elvárt bevételek figyelembevételével. *E támogatás elérhetősége viszont csak a települési önkormányzatok számára biztosított.*

##### A jelen gazdasági helyzet hatására Battonya Város Önkormányzata 2022. évben már kétszer emelte a nyersanyagnormát és 2022. november 1-el a térítési díjban jelentkező rezsiarány mértékét 50%-ról 60%-ra emelte. Az intézmény által a szolgáltatónak fizetett vállalkozói díj a nyersanyagnorma értékéből, plusz a nyersanyagnorma 60%-ának megfelelő összegű rezsiköltség értékéből plusz 27% ÁFÁ-ból tevődik össze. A vállalkozói díjból a szülőkre csak a nyersanyagnorma hárítható át, az étkezők közül igen magas a kedvezményes, vagy ingyenes étkezésre jogosultak aránya.

##### A működési támogatások maximális kihasználása érdekében a következő költségvetési évben ésszerű lenne az intézményi gyermekétkeztetés folyamatos biztosítása érdekében Battonya Város Önkormányzatával olyan megállapodást kötni, amely biztosítja az intézmény számára a gyermekétkeztetési bértámogatás igénybevételét. Erről több szinten is előzetes szakmai egyeztetések történtek már a két önkormányzat és az intézmény között.

##### A gyermekétkeztetési bértámogatás átadásáról a Szerb Országos Önkormányzat Közgyűlésének, és Battonya Város Önkormányzat Képviselő-testületének az átvételéről döntést kell hoznia. A testületi döntések esetén a Szerb Országos Önkormányzat Elnökének közgyűlési felhatalmazással kell rendelkeznie az előterjesztésben hivatkozott megállapodás módosításának aláírására.

Mindezek alapján kérem a Tisztelt Közgyűlést, hogy az alábbi határozati javaslatot fogadja el!

**„…”/2022. (2022.XI.25.) SZOÖ Kgy. számú határozati javaslat**

1. *A Szerb Országos Önkormányzat Közgyűlése hozzájárul ahhoz, hogy 2023.január 1-el a Battonyai Két Tanítási Nyelvű Szerb Általános Iskola és Óvoda vonatkozásában az intézményi gyermekétkeztetési bértámogatást Battonya Város Önkormányzata vegye igénybe.*
2. *A testületi döntések alapján a Szerb Országos Önkormányzat Közgyűlése felhatalmazza az elnököt arra, hogy a Battonyai Két Tanítási Nyelvű Szerb Általános Iskola és Óvoda fenntartásának átvételéről szóló megállapodás módosítása tárgyában eljárjon.*

Határidő: 2023.január 1.

Felelős: elnök, intézményvezető, gazdasági vezető

Budapest, 2022. november 17.

Tisztelettel:

Szutor Lászlóné sk

elnök